Buyuk Britaniya mudofaa vazirligi Iroqda Rossiya samolyotlariga qarata o‘q uzishga buyruq berilgani haqida OAVda paydo bo‘lgan axborotni inkor qildi. Bu haqda idoraning rasmiy xabarnomasida aytildi. Ilgariroq Yevropa matbuotida Britaniyaning Iroqdagi qismlariga, agarda Rossiya aviatsiyasi dushmanona harakat qilsa, ularga qarata “havo-havo” toifali raketalar uchirishga ko‘rsatma berilgani haqida xabar qilingan edi. Ammo bu ma’lumot tasdiqlanmadi.“Bu axborot haqiqatga to‘g‘ri kelmaydi”, - dedi mudofaa vazirligining rasmiy vakili.